Ísafjarðarbær og Lýðháskólinn á Flateyri hafa undirritað samkomulag um stofnun sjálfseignarstofnunar til reksturs nemendagarða Lýðháskólans.
Í tengslum við stofnun þeirra mun bærinn kaupa 85% hlut ríkisins í húsnæði heilsugæslu Flateyrar á 6,9 milljónir króna en Ísafjarðarbær á fyrir 15% hússins. Bærinn mun síðan selja Nemendagörðum húsið í heild sem munu nýta það sem heimavist fyrir skólann, að því er segir í fréttatilkynningu.
Stofnun nemendagarða og kaup á húsnæðinu munu gera skólanum kleift að lækka húsaleigu nemenda auk þess sem Lýðháskólinn getur fjölgað nemendum í 40 en tæplega 30 stunda nú nám við skólann.
Mikil aðsókn er að skólanum sem í vor lýkur sínu fyrsta starfsári. Starfræktar eru tvær brautir við skólann, "Hugmyndir, heimurinn og þú" þar sem áherslan er á sköpun og hugmyndir, og "Hafið, fjöllin og þú" með áherslu á sjálfbærni og útivist.
Samkomulag er um að Heilbrigðisstofnun Vestfjarða nýti áfram hluta jarðhæðar hússins til þjónustu við Flateyringa eins og verið hefur.
Ísafjarðarbær og Lýðháskólinn á Flateyri hafa undirritað samkomulag um stofnun sjálfseignarstofnunar til reksturs nemendagarða Lýðháskólans.
Í tengslum við stofnun þeirra mun bærinn kaupa 85% hlut ríkisins í húsnæði heilsugæslu Flateyrar á 6,9 milljónir króna en Ísafjarðarbær á fyrir 15% hússins.
Bærinn mun síðan selja Nemendagörðum húsið í heild sem munu nýta það sem heimavist fyrir skólann.